**УТВЪРДИЛ:**



**ДОКЛАД**

от комплексна проверка по прилагане на екологичното законодателство

**Обект:** Площадка за дейности по сепариране на разделно събрани отпадъци от опаковки, стопанисвана от „Евро Импекс” ЕООД, гр. Враца

**Дата на извършване на проверката:** 31.05.2023 г.

**Място на извършване на проверката:**  гр. Враца, бул. „Мито Орозов“ № 32, ПИ № 12259.1021.6 по плана на гр. Враца

**Проверени компоненти и фактори на околната среда:**

- Отпадъци;

- Екологични щети.

**Основание за проверката:** В изпълнение на Заповед № 72/30.05.2023 г***.*** на Директора на РИОСВ - Враца, на основание чл. 154 от Закона за опазване на околната среда и Годишен план за контролната дейност на РИОСВ - Враца през 2023 г.

**Цели на проверката:**

Планов текущ контрол върху:

- Закона за управление на отпадъците;

- Закон за отговорността за предотвратяване и отстраняване на екологични щети.

**Проверени са следните основни производствени звена, участъци и документи:**

* Площадка и закрито помещение;
* Документи – разрешителни и др.;

***Отпадъци***

***Контрол по Закона за управление на отпадъците (обн. ДВ, бр. 53/2012 г. с изм. и доп.) /ЗУО/ и подзаконовите нормативни актове***

Дружеството е подизпълнител на „Екопак България“ АД за общините Враца, Мездра, Криводол, Бяла Слатина и Борован за област Враца и Вършец, Монтана, Берковица и Чипровци от област Монтана. „Евро Импакс“ ЕООД експлоатира площадка, на която се извършват дейности по ръчно сортиране и балиране на разделно събрани отпадъци от системите за разделно събиране на гореизброените общини. За дейностите, които извършва операторът притежава издадени от директора на РИОСВ-Враца следните документи:

Разрешителен документ № 05-ДО-255-00/21.11.2022г. и Регистрационен документ № 05-РД-175-00/18.12.2017г.

Експлоатираната площадката се състои от закрито помещение-хале и открита площ. Терена е ограден и обозначен, покрита е с трайна настилка асфалт, оборудвана е с електронен кантар. Обособени са зони за прием, третиране и съхранение на постъпващите разделно събрани отпадъци. В закрито помещение-хале се извършва сортиране и балиране на отпадъците. В халето се съхранява третирания отпадък от хартия и картон, а в откритата част на площадката-стъкло и пластмаса. За отпадък с код 15 01 10\* е изградена покрита преместваема, метална конструкция с ограничен достъп. Същата е позиционирана до производственото хале. Към момента на проверката все още не са извършвани дейности с този код отпадък. Предварително третираните отпадъци се транспортират до централната база в гр. София, след което се предават на „Екопак България“ АД.

За образуваните производствени отпадъци дружеството има утвърдени работни листа за класификация на отпадъка от директора на РИОСВ-Враца. Генерираните отпадъци от сепариращата инсталация, който са негодни за рециклиране се транспортират до РДНО-Враца, РДНО-Оряхово и РДНО-Монтана на база сключени договори с общините собственици на депата.

Операторът има направена регистрация в Националната информационна система за отпадъци (НИСО) и отчетността се води през електронната платформа. Подени през НИСО са и Годишните отчети за 2022г.

***Екологични щети***

***Контрол по Закона за отговорността за предотвратяване и отстраняване на екологични щети (Обн. ДВ. бр. 43/2008г. с изм. и доп.)***

Дейностите извършвани от дружеството на работната площадка попадат в т. 2 от приложение № 1 на Закона за отговорността за предотвратяване и отстраняване на екологични щети (ЗОПОЕЩ).

В тази връзка дружеството трябва да има изготвена собствена оценка за възможните случаи за непосредствена заплаха от екологични щети (ЕЩ) и за причинени ЕЩ. Към момента на проверката няма изготвена и представена в РИОСВ-Враца такава оценка.

**Резултати и заключения за съответствие на обекта с изискванията на екологичното законодателство и последващ контрол:**

При извършената проверка е констатирано несъответствие с екологичното законодателство по отношение спазване на изискванията на Закона за отговорността за предотвратяване и отстраняване на екологични щети. На оператора е дадено предписание с посочен срок и отговорник. За изпълнението му ще се извърши последваща проверка.